Diari Oficial de la Generalitat Valenciana


Sumari del DOGV 2083, del 09-08-1993 (1993/828909)

RESOLUCIÓ de 15 de juny de 1993, del Secretari General de la Conselleria de Cultura, Educació i Ciència, per la qual s'accepta i s'inscriu en el Registre de Fundacions Culturals Privades de la Conselleria de Cultura, Educació i Ciència l'extinció de la Fundació Álvarez Sereix d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2083

Data del DOGV
:   09-08-1993

Secció del DOGV
:   ALTRES DISPOSICIONS

Número del document
:   1993/828909


Data del document
:   15-06-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 15 de juny de 1993, del Secretari General de la Conselleria de Cultura, Educació i Ciència, per la qual s'accepta i s'inscriu en el Registre de Fundacions Culturals Privades de la Conselleria de Cultura, Educació i Ciència l'extinció de la Fundació Alvarez Sereix d'Alacant.  
Vist l'expedient d'extinció de la Fundació Alvarez Sereix, i en atenció als següents:  
Fets  
1. El 19 de maig de 1914, davant el notari del Col·legi de València, veí d'Alacant, Sr. Pablo Giménez San Pelayo, la Sra. Dolores Alvarez Sereix va constituir la fundació amb un títol de deute perpetu interior al 4% per import de 2.500 PTA nominals i per tal d'atorgar anualment un premi de batxillerat.  
2. Amb data 5 de juliol de 1974, el president del patronat va formular sol·licitud d'extinció de la fundació per considerar que els fons de la fundació, 601,03 PTA, eren absolutament insuficients per al compliment del fi fundacional.  
3. la secretaria general del protectorat va contestar en aquell moment que per a incoar l?expedient d'extinció de la fundació calia procedir segons determinava l'article 55.1 del Reglament de les Fundacions Culturals Privades i Entitats Anàlogues, aprovat pel Decret núm. 2930/72, de 21 de juliol, (BOE de 31 d'octubre).  
Consideracions jurídiques  
1. L'article 39 del codi civil disposa que si deixaven de funcionar les fundacions per haver expirat el termini durant el qual funcionaven legalment, o per haver realitzat ja la finalitat per a la qual foren constituïdes, o per ser ja impossible aplicar a aquesta finalitat l'activitat i els mitjans de què disposaven, deixaven de funcionar les fundacions, els seus béns tindran l'aplicació que les clàusules fundacionals els hagen assignat. Si no s'havia establert res, s'aplicaran els béns a la realització de fins anàlegs en interès de la comunitat autònoma o municipi.  
En aquest cas concorre la circumstància que és impossible aplicar el mitjans de què disposa (601,03 PTA) a la finalitat fundacional, cosa per la qual hi ha causa legal d'extinció.  
2. L'article 55.1 del Decret 2930/72, de 21 de juliol, regula el procediment d'extinció, que consisteix bàsicament a incoar expedient amb l'exposició raonada de la causa que el determina, el balanç de la fundació i la proposta de designació de liquidadors, el programa d'actuació i el projecte de distribució del producte de la venda del patrimoni.  
En aquest cas, a causa de l'escassa entitat del patrimoni fundacional, estimem que en l'expedient s'ha acreditat suficientment la concurrència de causa legal d'extinció, cosa per la qual s'ha de procedir a aquesta.  
Vists els preceptes legals esmentats i els altres d'aplicació pertinent, i lent ús de les facultats delegades per l'Ordre de 7 d'octubre de 1987, de la Conselleria de Cultura, Educació i Ciència (DOGV núm. 694, de 3 de novembre de 1987), resolc:  
Acceptar i inscriure en el Registre de Fundacions Culturals Privades de la Conselleria de Cultura, Educació i Ciència l?extinció de la Fundació Alvarez Sereix.  
Contra aquesta resolució, que posa fi a la via administrativa, es podrà interposar recurs contenciós- administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació.  
Per a la interposició del recurs esmentat, serà requisit imprescindible que amb caràcter previ el recurrent en comunique en aquest òrgan la interposició.  
Tot això de conformitat amb el que preveuen els articles 58 de la Llei de Règim Jurídic de les Administracions Públiques i del Procediment Administratiu Comú; article 110.3 de la Llei 30/1992, de 26 de novembre, sense perjudici que puga exercir qualsevol altre recurs que estime oportú.  
València, 15 de juny de 19-93.- El Secretari General: Antoni Sarrià i Morell.